خواجہ شمس الدین عظیمی

سلسلۂ عظیمیہ دے سربراہ، روحانی اسکالر خواجہ شمس الدین عظیمی، ماہنامہ روحانی ڈائجسٹ کراچی تے ماہنامہ قلندر شعور فے چیف ایڈیٹر ہن۔ پاکستان دے مختلف اخبارات تے میگزین وچ روحانی ڈاک، خواب دی تعبیر، قارئین دے مسائل تے پیراسائیکالوجی دے عنوان نال کالم لکھے۔ سیرت طیبہ حضرت محمدمصطفی ﷺ، روحانیت، پیراسائیکالوجی تے دیگر موضوعات تے 70 کتاباں تصنیف کیتیاں تے 60 کتابچے تحریر کیتے ہن۔ بہاء الدین زکریا یونیورسٹی، ملتان وچ وزیٹنگ پروفیسر وی ہن۔ روحانی علوم دے فروغ تے عوام الناس دے بہبود کیتے دنیا بھر وچ روحانی مراکز تے پاکستان وچ اسکول تے کالج، لائبریریاں  تے ہسپتال قائم ہن۔

## تعارف
خواجہ شمس الدین عظیمی، پاکستان دے ممتاز روحانی اسکالر تے سلسلۂ عظیمیہ دے خانوادہ ہن۔ آپ 17اکتوبر 1927ء بروز پیر بمقام قصبہ انبیٹھہ پیرزادگان ضلع سہارنپور (یوپی) بھارت وچ پیدا تھئے۔ آپ روحانی ڈائجسٹ،  کراچی تے روحانی ڈائجسٹ انٹرنیشنل (برطانیہ) دے چیف ایڈیٹر ہن تے پاکستان دے مختلف اخبارات تے میگزین وچ روحانی ڈاک، خواب دی تعبیر، قارئین دے مسائل تے پیراسائیکالوجی دے عنوان نال لاتعداد کالم لکھے۔ سیرت طیبہ حضرت محمد مصطفی صلی اللہ علیہ وسلم، روحانیت، پیراسائیکالوجی تے دیگر موضوعات تے ٧٠ کتاباں تصنیف کیتیاں تے ٦٠ کتابچے تحریر کیتے ہن۔ ہݨ تک انگریزی زبان وچ 14، روسی زبان وچ 5، عربی زبان وچ 2، فارسی زبان وچ 1، تھائی زبان وچ 3، پنجابی زبان وچ 1 تے سندھی زبان وچ 4 کتب دا ترجمہ تھی چکا ہے۔

حضرت خواجہ شمس الدین عظیمی، بہاء الدین زکریا یونیورسٹی وچ وزیٹنگ پروفیسر دے فرائض انجام ݙے چکے ہن۔ آپ دی تصنیف احسان و تصوف اس یونیورسٹی وچ ایم اے اسلامیات دے نصاب وچ شامل ہے۔ اس دے علاوہ ’’سالفورڈیونیورسٹی(U.K)‘‘ دے ڈیپارٹمنٹ آف Rehabilitation وچ ترے کتاباں شامل نصاب رہے ہن۔ پہلی جماعت توں گھن کے اٹھویں جماعت تک کیتے آپ دی تحریر کردہ ’’اسلامیات‘‘ دی کتب پاکستان دے مختلف اسکولاں وچ پڑھائی ویندے پئے ہن۔ آپ نے پاکستان تے بیرون پاکستان دی یونیورسٹیز، تعلیمی تے دیگر اداریاں وچ طالب علماں تے پروفیسر حضرات کوں لیکچرز ݙتے۔ پیراسائیکالوجی تے سیمینارز، ورکشاپس تے بین الاقوامی روحانی کانفرنساں دا انعقاد کیتا۔

سلاسل طریقت دے تحت صوفیائے کرام دے پیغامات تے انہاں دے تعلیمات دے فروغ کیتے لیے آپ نے قلندر شعور فاؤنڈیشن دے زیر اہتمام خانقاہی نظام دی طرز تے مراقبہ ہال دے ناں نال سینٹرز قائم کیتے جنہاں دی تعداد پاکستان وچ 61 تے بیرون پاکستان 23 مراقبہ ہال قائم ہن جنہاں وچ امریکہ، کینیڈا برطانیہ، ہالینڈ، ڈنمارک، روس، آسٹریلیا، تھائی لینڈ تے دیگر ممالک شامل ہن۔ روحانی علوم دے فروغ تے عوام الناس وچ عادت مطالعہ دے فروغ کیتے خواجہ شمس الدین عظیمی صاحب نے پاکستان دے مختلف شہراں وچ عظیمیہ روحانی لائبریریز قائم کیتیاں۔ پاکستان دے علاوہ چند دیگر ممالک وچ وی عظیمیہ روحانی لائبریریز دا قیام عمل وچ آیا۔

آپ نے بحیثیت روحانی معالج ہزاراں افراد نال بالمُشافہ ملاقات کیتی تے بذریعہ خطوط تے فون سروس لکھاں افراد دے مسائل دا حل بلامعاوضہ پیش کیتا ہے۔ آپ دی زیر سرپرستی قائم’’خواجہ شمس الدین عظیمی ایجوکیشنل سوسائٹی‘‘ نے سرجانی ٹاؤن کراچی وچ ٻالاں کوں جدید تعلیمی سہولتاں فراہم کرݨ دی غرض نال عظیمی پبلک ہائر سیکنڈری اسکول قائم کیتا۔

## حالاتِ زندگی
حضرت خواجہ شمس الدین عظیمی دی پیدائش بروز پیر مورخہ 17 اکتوبر 1927ء مطابق 20 ربیع الثانی 1346ھ بمقام قصبہ انبیٹھہ پیرزادگان ضلع سہارنپور یوپی وچ تھئی۔ والدین نے ناں شمس الدین رکھا۔ میزبان رسول ﷺ، حضرت ابو ایوب انصاری رضی اللہ عنہ نال نسبی تعلق دی بنا تے شمس الدین دے ناں دے نال انصاری وی لکھا گیا۔ آپ دے آباء و اجداد صوبہ ہرات، افغانستان توں ہجرت کر کے ہندوستان آئے ہن۔ ایں خاندان دا شجرہ افغانستان دے علاقے ہرات دے مشہور صوفی بزرگ خواجہ عبد ﷲ انصاریؒ (جیہڑے پیر ہرات دے ناں نال وی مشہور ہن) توں تھیندا ہویا حضرت ابو ایوب انصاری رضی اللہ عنہ تک پہنچدا ہے۔ آپ دے والد ماجد دا ناں حاجی انیس احمد انصاری تے والدہ ماجدہ دا ناں امت الرحمن ہے۔ حاجی انیس احمد انصاری معروف عالم دین حضرت خلیل احمد سہارنپوریؒ دے بھتریجے تے مرید ہن۔ حاجی انیس احمد انصاری دے ہاں چار پتراں تے ݙو دھیاں دی ولادت تھئی۔ آپ اپݨے بھراواں وچ تریجھے نمبر تے ہن۔

آپ دے وݙے بھائی (مولانا) محمد ادریس انصاری کئی کتاباں دے مصنف ہن تے انہاں دی کتاب ‘‘میری نماز‘‘ کافی مشہور تصنیف ہے.  معروف محترم عالم دین حضرت مولانا خلیل احمد سہارنپوریؒ، حاجی انیس احمد انصاری دے پھوپھا ہن.  اس لحاظ نال مولانا خلیل احمد سہارنپوریؒ رشتہ وچ آپ دے ݙاݙا تھئے۔

آپ دا بچپن سہارنپور وچ ہی گزرا۔ تقسیم ہند توں قبل دے دور وچ اسکول کالج دی تعلیم عام نہ ہوندی ہئی۔ ابتدائی تعلیم عموماً گھراں تے تھیندی ہئی یا ول دینی مدارس مسلماناں وچ حصول تعلیم دا ہک اہم ذریعہ ہن۔ آپ دی ابتدائی تعلیم جس وچ اردو تے فارسی دی تعلیم شامل ہئی،  گھر تے ہی تھئی۔ آپ دے وݙے بھائی (مولانا) محمد ادریس انصاری اردو تے فارسی وچ آپ دے استاد بݨے۔ قرآن پاک ناظرہ پڑھݨ تے حفظ کرݨ کیتے آپ کوں مدرسہ بھیجا گیا۔ آپ نے 12 سال دی عمر وچ قرآن پاک حفظ کر گھدا۔ اپݨی نوجوانی دے ایام وچ آپ سہانپور توں دہلی آ گئے۔ اتھاں حکیم امتیاز الدین دی طبابت دا بہت چرچا ہئی۔ دہلی وچ آپ نے حکیم امتیاز الدین دی شاگردی اختیار کیتی تے انہاں توں دوا سازی تے نسخہ نویسی سکھی۔ آپ دے وݙے بھائی (مولانا) محمد ادریس انصاری نے دہلی توں ہک رسالہ ’’آفتاب نبوتؐ ‘‘ جاری کیتا تے اپݨے چھوٹے بھائی شمس الدین کوں اپݨی معاونت کیتے آکھا۔ چنانچہ آپ،  رسالہ آفتاب نبوت نال منسلک تھی گئے۔ اس دوران آپ نے رسالے دے منتظم تے معاون مدیر دے فرائض سر انجام ݙتے۔ 1946ء دے آخر وچ روزنامہ خلافت،  بمبئی تے مولانا اختر علی خان دے اخبار زمیندار وچ قیام پاکستان دے حق وچ مضامین لکھے۔

آپ دورِ شباب (وی سال دی عمر) وچ ہن کہ تقسیم ہند عمل وچ آئی۔ انہاں ݙیہاں آپ پٹیالہ وچ مقیم ہن۔ آپ پٹیالہ توں لاہور آ گئے تے اتھوں ریاست بھاولپور دے آخری شہر صادق آباد آ گئے۔ صادق آباد وچ حصول معاش کیتے ابتدائی طور تے محنت مزدوری کیتی۔ کجھ عرصہ بعد کپڑے دی ہک دکان قائم کر گھدی۔ اس دوران آپ کوں تحصیل دی سطح تے شکر دی ڈیلر شپ مل گئی چنانچہ کپڑے دا کاروبار ترک کر کے آپ نے صادق آباد وچ شکر دی ڈیلر شپ گھن گھدی۔ لیکن صادق آباد وچ آپ دا دل نہ لگا تے بہتر مستقبل کیتے کراچی آ گئے۔ کراچی آ کے حکیم محمد سعید دے قائم کردہ ہمدرد دواخانہ دے شعبہ تشخیص و تجویز وچ ملازمت اختیار کیتی۔ کجھ عرصہ بعد کراچی وچ اپݨے ذاتی کاروبار دا آغاز کیتا۔ قیام پاکستان توں قبل دہلی وچ آپ دے وݙے بھائی مولانا ادریس انصاری رسالہ’’ آفتاب نبوت ‘‘ شائع کریندے ہن۔ آپ کوں ایں کم وچ بہت دلچسپی ہئی۔ 1950-1951ء وچ آپ نے رسالہ آفتاب نبوت کراچی توں جاری کیتا۔ وسائل دی کمی ہئی۔ چنانچہ اس رسالہ دے تقریباً تمام کم جنہاں وچ انتظامی معاملات ،مضمون نگاری ،ادارتی ذمہ داریاں، طباعت ،سر کولیشن وغیرہ شامل ہن،  آپ خود ہی سر انجام ݙیندے ہوندے ہن۔ آفتاب نبوت وچ آپ ہک کالم ’’روحانی ڈاک ‘‘دے ناں نال وی لکھدے ہوندے ہن۔ ماہنامہ آفتاب نبوت تقریباً ݙو ڈھائی سال جاری رہا۔

کراچی وچ ہک ݙینہ آپ کہیں دوست نال ملاقات کیتے روزنامہ ڈان دے دفتر گئے تاں اتھاں اتفاقی طور تے محمد عظیم برخیاؒ (معروف بنام قلندربابا اولیاء ؒ) نال ملاقات تھی گئی۔ محمد عظیمؒ دے حسنِ سلوک توں شمس الدین صاحب بہت متاثر تھئے۔ ول انہاں ݙوہاں حضرات دے درمیان ربط ضبط ودھدا چلا گیا۔ اس دوران آپ کوں محمد عظیمؒ دے روحانی مقام و مرتبے دا اندازہ تھیا۔ کجھ عرصے بعد آپ باقاعدہ محمد عظیم برخیا دی روحانی شاگردی وچ آ گئے۔

محمد عظیم برخیاؒ دے درِ معرفت نال وابستہ تھیوݨ دے بعد آپ دی روحانی و صوفیانہ تعلیم و تربیت دا آغاز تھیا۔ آپ نے اپݨے استاد دی خدمت وچ 16 سال تک رہ کے روحانی علوم حاصل کیتے۔ صوفیانہ تربیت دے دوران گزرݨ والی کیفیات تے مشاہدات دے بارے وچ تصوف دے کتاباں وچ تفصیلات مرقوم ہن۔ قلندر بابا اولیاؒ نے روحانیت نال شغف رکھݨ والے اپݨے تمام مریدین دی تعلیم و تربیت فرمائی تاہم اپݨے مرید شمس الدین انصاری صاحب دی روحانی تربیت تے بہت زیادہ توجہ ݙتی۔ اس دوران قلندر بابا اولیاءؒ نے انہاں کوں خواجہ دا لقب وی عطا فرمایا۔ چنانچہ لوگاں نے انہاں کوں خواجہ صاحب آکھݨا شروع کر ݙتا۔ آپ کوں اپݨی روحانی نسبت تے بہت زیادہ فخر ہے۔ ایں فخر دا اظہار انہاں نے اپݨے ناں دے نال عظیمی لکھ کے وی کیتا ہے۔ ایں طرح قلندربابا اولیاء ؒ دے ایں شاگرد کوں لوگ خواجہ شمس الدین عظیمی دے ناں نال ڄاݨن تے پکارݨ لگے۔

1969ء وچ روزنامہ حریت کراچی وچ روحانی علوم تے تصوف دے حوالہ نال خدمت خلق دے کیتے ہک ہفتہ وار کالم بعنوان ’’ روحانی علاج‘ دی اشاعت دا آغاز تھیا۔ اس کالم وچ وی آپ نے اپݨا ناں خواجہ شمس الدین عظیمی ہی لکھا۔ سلسلۂ عظیمیہ دے بانی و مرشد محمد عظیم برخیاؒ (جو قلندربابا اولیاءؒ دے ناں نال مشہور تھئے) 27 جنوری 1979ء کوں واصل بحق تھئے۔ محمد عظیم ؒ دے انتقال دے بعد سلسلہ عظیمیہ دی سربراہی دا مرتبہ اُنہاںؒ دے خصوصی تربیت یافتہ روحانی فرزند حضرت خواجہ شمس الدین عظیمی کوں ملا۔

حضرت خواجہ شمس الدین عظیمی نے بحیثیت سربراہ سلسلہ عظیمیہ، سلسلہ عظیمیہ دے پیغام کوں عوام الناس وچ زیادہ توں زیادہ متعارف و روشناس کراوݨ کیتے آپ نے اپݨے مرشد دی زیر سرپرستی انہاں دی زندگی وچ تے بعد از وصال ݙوہاں ادوار وچ نہایت سرگرم کردار ادا کیتا۔ ایں دوران آپ نے اپݨے قلم کوں خوب استعمال کیتا۔ اخبارات و رسائل وچ کالم و مضامین تحریر کیتے۔ ہک ماہنامہ رسالہ روحانی ڈائجسٹ دا اجرا کیتا۔ پمفلٹس لکھے ،کتاباں تحریر کیتیاں۔ روز افزوں پھیلدے ہوئے سلسلہ عظیمیہ دے انتظامی معاملات کوں بہتر طور تے چلاوݨ کیتے اراکین سلسلہ دی روحانی تربیت و تعلیم تے باہمی رابطہ دے کیتے خانقاہی نظام دی طرز تے مراقبہ ہال دے ناں نال ہک تنظیمی و تربیتی ڈھانچہ تشکیل ݙتا۔

80 دے عشرے وچ سلسلہ عظیمیہ دے پیغام دی کشش تے مقبولیت دے باعث ایں سلسلے نال وابستگان دی تعداد وچ تیزی نال اضافہ تھیوݨ لگا۔ انہاں وچ پاکستان دے مختلف شہراں وچ مقیم افراد دے علاوہ بیرون ملک مقیم افراد دی بڑی تعداد وی شامل ہے۔ سالکین راہ طریقت دی تربیت و تعلیم کیتے ہک ادارہ قائم کیتا گیا۔ روحانی علوم تے تصوف دی تعلیم ݙیوݨ والے اس ادارے دا ناں قلندر شعور اکیڈمی رکھا گیا۔ تصوف تے روحانی علوم دا فروغ ،سلسلہ عظیمیہ دی تعلیمات دا تعارف ، انہاں تعلیمات دی تفہیم تے تدریس، اسلامیات، علاج معالجہ تے دیگر موضوعات تے تصنیف و تالیف دا ہک بہت بڑا ذخیرہ ہے جیہڑا حضرت خواجہ شمس الدین عظیمی دے قلم توں نکل کے خواص و عوام دے استفادہ کیتے عام ہے۔  کئی اخبارات و رسائل وچ کالم و مضامین تحریر کیتے ہن۔ انہاں دے علاوہ مختلف موضوعات تے کتاباں دے پیش لفظ تحریر کیتے ہن۔

سلسلہ عظیمیہ دے پیغام کوں زیادہ توں زیادہ لوگاں تے زیادہ توں زیادہ علاقیاں تک پہنچاوݨ کیتے آپ انتھک کوششاں کریندے پئے ہن ۔ سلسلہ عظیمیہ دے پیغام دی تبلیغ ، ارکان سلسلہ دی تعلیم کیتے آپ نے نہ صرف پاکستان دے کئی شہراں دے سفر کیتے بلکہ پاکستان توں باہر وی آپ تقریباً اٹھارہ ممالک دے تبلیغی و تعلیمی دورے کر چکے ہن۔ پاکستان تے بیرون پاکستان کئی جامعات تے دیگر اعلیٰ تعلیمی اداریاں وچ آپ کو لیکچر دے کیتے مدعو کیتا گیا۔ پاکستان تے بیرون پاکستان مختلف ریڈیو تے ٹی وی چینلز توں وی عظیمی صاحب دے پروگرام نشر تھئے۔ سلسلہ عظیمیہ دی جانب توں سلسلے دے ارکان کیتے بالخصوص تے روحانی علوم دے شائق لوگاں دے کیتے بالعموم مختلف تربیتی تے تنظیمی پروگرام آپ دی زیر سرپرستی منعقد تھیندے رہندے ہن۔ ،، ، 

## بحیثیت مصنف
حضرت خواجہ شمس الدین عظیمی دا ناں پاکستان وچ صوفیانہ افکار دے فروغ و اشاعت وچ نمایاں اہمیت دا حامل ہے۔ آپ نے تصوف روحانیت، پیراسائیکالوجی تے دیگر موضوعات تے کئی درجن کتاباں تے ٻہوں سارے کتابچے تحریر کیتے۔  آپ تقریباً چار عشریاں توں تصنیف و تالیف تے تحریر دے شعبے نال وابستہ ہن۔ آپ نے 1950ء دے عشرے وچ کراچی توں ہک رسالہ ’’آفتاب نبوت‘‘ جاری کیتا جیہڑا ڈیڈھ ݙو سال تک شائع تھیندا رہا۔ اس دے بعد تحریر و تصنیف دے شعبے وچ ہک طویل وقفہ رہا۔ 1969ء وچ روزنامہ حریت کراچی وچ ہک کالم بعنوان ’’روحانی علاج ‘‘لکھݨا شروع کیتا جیہڑا چند ہفتیاں وچ ہی بہت مقبول تھی گیا۔ چند سال بعد آپ نے روزنامہ جنگ (پاکستان تے روزنامہ لندن ایڈیشن) روزنامہ ہفت روزہ اخبار جہاں وچ کالم لکھݨا شروع کیتے۔ علاوہ ازیں روزنامہ جنگ دے مڈویک میگزین وچ آپ نے پیراسائیکالوجی دے زیر عنوان مضامین وی لکھے۔ مذکورہ اخبارات کے علاوہ آپ کے کالم و مضامین کئی ݙوجھے اخبارات و جرائد وچ وی شائع تھئے۔ 1978ء وچ آپ نے ماہنامہ روحانی ڈائجسٹ کراچی توں شائع کرنا شروع کیتا جیہڑا اپݨے آغاز توں تاحال باقاعدگی نال شائع تھیندا پیا ہے۔ روحانی ڈائجسٹ وچ آپ نے مسائل دے حل کیتے ہک مستقل کالم روحانی ڈاک دے علاوہ نورالٰہی ، نور نبوت دے ناں توں مختصر مضامین ، آواز دوست دے ناں نال اداریئے تحریر کیتے۔ چند سال بعد صدائے جرس دے عنوان  نال مضامین لکھݨ شروع کیتے۔ انہاں دے علاوہ مرکزی مراقبہ ہال وچ ہر جمعے کوں تھیوݨ والی محفل مراقبہ وچ آپ دی تقاریر وی بعد ازاں روحانی ڈائجسٹ وچ شائع تھیندیاں رہیاں۔ آپ دا ہک کالم روحانی سوال و جواب دے زیر عنوان  ہرماہ ماہنامہ روحانی ڈائجسٹ وچ شائع تھیندے۔
سیکنڈری کلاسز (جماعت ششم تے ہفتم )کیتے  آپ نے اسلامیات دی درسی کتب وی تحریر کیتاں ہن۔

## کتاباں
*رنگ و روشنی سے علاج(سن اشاعت: 1977ء) مکتبہ تاج الدین بابا، کراچی
*روحانی علاج (سن اشاعت: 1978ء) مکتبہ تاج الدین بابا، کراچی 
*ٹیلی پیتھی سیکھیے (سن اشاعت: 1981ء) عظیمی پرنٹرز،کراچی
*تذکرۂ قلندر بابا اولیاءؒ (سن اشاعت: 1982ء) مکتبہ بابا تاج الدین،کراچی 
*روحانی نماز (سن اشاعت: 1983ء) عظیمی پرنٹرز،کراچی 
*جنّت کی سیر (سن اشاعت: 1984ء) عظیمی پرنٹرز،کراچی 
*قلندر شعور (سن اشاعت: 1986ء) عظیمی پرنٹرز،کراچی
*تجلّیات (سن اشاعت: 1990ء) عظیمی پرنٹرز، کراچی 
*کشکول (سن اشاعت: 1990ء) عظیمی پرنٹرز،کراچی 
*آوازِ دوست (سن اشاعت: 1990ء) عظیمی پرنٹرز، کراچی
*روحانی ڈاک (جلد اول) (سن اشاعت: 1991ء) مکتبہ عظیمیہ، لاہور
*روحانی ڈاک (جلد دوم) (سن اشاعت: 1992ء) مکتبہ عظیمیہ، لاہور 
*پیراسائیکالوجی (سن اشاعت: 1992ء) عظیمی پرنٹرز،کراچی 
*توجیہات (سن اشاعت: 1993ء) مکتبہ عظیمیہ، لاہور
*روحانی ڈاک (جلد سوم) (سن اشاعت: 1993ء) مکتبہ عظیمیہ، لاہور 
*روحانی ڈاک (جلد چہارم) (سن اشاعت: 1994ء) مکتبہ عظیمیہ، لاہور 
*نظریہ رنگ و نور (سن اشاعت: 1994ء) الکتاب پبلی کیشنز، کراچی 
*مراقبہ (سن اشاعت: 1995ء) الکتاب پبلی کیشنز، کراچی 
*خواب اور تعبیر (سن اشاعت: 1996ء) الکتاب پبلی کیشنز، کراچی 
*محمد رسول اللہﷺ (جلد اول) (سن اشاعت: 1996ء) الکتاب پبلی کیشنز، کراچی سیرت طیبہﷺ
*محمد رسول اللہﷺ (جلد دوم) (سن اشاعت: 1997ء) الکتاب پبلی کیشنز، کراچی سیرت طیبہﷺ
*معمولاتِ مطب (سن اشاعت: 1998ء) الکتاب پبلی کیشنز، کراچی 
*کلر تھراپی (سن اشاعت: 1998ء) الکتاب پبلی کیشنز، کراچی 
*شرح لوح و قلم (سن اشاعت: 1999ء) الکتاب پبلی کیشنز، کراچی 
*ہمارے بچے (سن اشاعت: 2000ء) ہیلنگ سینٹر، مانچیسٹر اخلاقیات
*بڑے بچوں کے لیے (سن اشاعت: 2001ء) ہیلنگ سینٹر، مانچیسٹر

*محمد رسول اللہﷺ (جلد سوم) (سن اشاعت: 2002ء) الکتاب پبلی کیشنز، کراچی سیرت طیبہﷺ
*اللہ کے محبوبﷺ (سن اشاعت: 2002ء) الکتاب پبلی کیشنز، کراچی سیرت طیبہﷺ
*101 اولیاء اللہ خواتین (سن اشاعت: 2002ء) الکتاب پبلی کیشنز، کراچی سوانح
*اسمِ اعظم (سن اشاعت: 2002ء) مکتبہ عظیمیہ، لاہور 
*قوس و قزح (سن اشاعت: 2002ء) مکتبہ عظیمیہ، لاہور 
*صدائے جرس (سن اشاعت: 2003ء) الکتاب پبلی کیشنز، کراچی 
*روحانی حج اور عمرہ (سن اشاعت: 2003ء) الکتاب پبلی کیشنز، کراچی 
*خواتین کے مسائل (سن اشاعت: 2003ء) مکتبہ عظیمیہ، لاہور 
*ذات کا عرفان (سن اشاعت: 2003ء) مکتبہ عظیمیہ، لاہور 
*محبوب بغل میں (سن اشاعت: 2003ء) مکتبہ عظیمیہ، لاہور 
*اسلامیات (چھٹی جماعت کے لیے) (سن اشاعت: 2003ء) الکتاب پبلی کیشنز، کراچی 
*احسان و تصّوف (سن اشاعت: 2004ء) شعبۂ علومِ اسلامیہ، بہاؤالدین زکریا یونیورسٹی ملتان 
*روح کی پکار (سن اشاعت: 2005ء) مکتبہ عظیمیہ، لاہور 
*خطباتِ ملتان (سن اشاعت: 2007ء) شعبۂ علومِ اسلامیہ، بہاؤالدین زکریا یونیورسٹی ملتان 
*اسلامیات (ساتویں جماعت کے لیے) (سن اشاعت: 2007ء) الکتاب پبلی کیشنز، کراچی 
*اسلامیات (آٹھویں جماعت کے لیے) (سن اشاعت: 2007ء) الکتاب پبلی کیشنز، کراچی 
*آگہی (سن اشاعت: 2010ء) انصاری بک سینٹر، کراچی 
ہمارے بچے (حصہ دوم) (سن اشاعت: 2010ء) انصاری بک سینٹر، کراچی اخلاقیات
*وقت (سن اشاعت: 2011ء) انصاری بک سینٹر، کراچی 
*بارانِ رحمت (سن اشاعت: 2012ء) شعبۂ علومِ اسلامیہ، بہاؤالدین زکریا یونیورسٹی ملتان سیرت طیبہﷺ

## آپ دے کتاباں دے دیگر زباناں وچ تراجم
*محمد رسول اللہ پارٹ 1 (Mohammad (pbuh) Rasool Allah - Part 1) محمد رسول اللہ۔ جلد اول انگریزی ڈاکٹر ظفر اقبال، بہاؤالدین زکریا یونیورسٹی ملتان
*قلندر کونشیس (Qalander Conscious) قلندر شعور انگریزی مقصود الحسن عظیمی/الکتاب پبلی کیشنز
*لیکچر آن پیراسائکلوجی (Lectures on Parapsychology) پیراسائیکالوجی انگریزی مقصود الحسن عظیمی/الکتاب پبلی کیشنز
*لرن ٹیلی پیتھی (Learn Telepathy ) ٹیلی پیتھی سیکھیے انگریزی مقصود الحسن عظیمی/الکتاب پبلی کیشنز
*لیکچر آن لوح و قلم دی پین اینڈ دی اسپیکٹرم (Lectures on Loh o Qalam the Pen and the Scripturum) شرح لوح وقلم انگریزی مقصود الحسن عظیمی/الکتاب پبلی کیشنز
*دی آرٹ اینڈ سائنس آف صوفی میڈیٹیشن (Muraqaba - the art and science of sufi meditation) مراقبہ انگریزی سید شہزاد ریاض، پلاٹو پبلشنگ۔ ٹیکساس
*اسپریچول ہیلنگ (Spiritual Healing) روحانی علاج انگریزی مقصود الحسن عظیمی/الکتاب پبلی کیشنز
*تھیوری آف کرومولوسز (Theory of Chromolucis) نظریہ ٔ رنگ ونور انگریزی مقصود الحسن عظیمی/الکتاب پبلی کیشنز
*این انٹروڈکشن ہز ڈیوائن گریس قلندر بابا اولیاء (An Introduction His Divine Grace Qalandar Baba Auliya) تذکرہ قلندربابا اولیاءؒ انگریزی مقصود الحسن عظیمی/الکتاب پبلی کیشنز
*اسپریچول پریر (Spiritual Prayer) روحانی نماز انگریزی صائمہ قاضی/الکتاب پبلی کیشنز
*محمد رسول اللہ پارٹ 2 (Mohammad (pbuh) Rasool Allah - Part 2) محمد رسول اللہ۔ جلد دوم انگریزی ڈاکٹر مقصود عظیمی/الکتاب پبلی کیشنز
*محمد رسول اللہ پارٹ 3 (Mohammad (pbuh) Rasool Allah - Part 3) محمد رسول اللہ۔ جلد سوم انگریزی ڈاکٹر مقصود عظیمی/الکتاب پبلی کیشنز
*ڈیزلنگ اسپارکلز (Dazzling Sparkles) تجلّیات انگریزی خواجہ شمس الدین عظیمی ریسرچ سوسائٹی
*کلر تھراپی (Color Therapy)کلر تھراپی انگریزی ڈاکٹر مقصود عظیمی /الکتاب پبلی کیشنز
*جرنی ٹوورڈ انسائیڈ بائے صوفی ٹیچر(Journey Towards Insight By Sufi Teacher) آوازِ دوست انگریزی قدسیہ لؤن، کنگزلے لٹریری سروس
*کشکول پاسٹ پریذنٹ فیوچر (Kashkoal Past-Present-Future) کشکول انگریزی قدسیہ لؤن، کنگزلے لٹریری سروس
*صوفی ازم احسان و تصوف (Sufism Ahsan-o-tasawwuf) احسان و تصوّف انگریزی بہاؤالدین زکریا یونیورسٹی، ملتان
*سوزنانیئے کالانڈپرا (Сознание Каландера) قلندر شعور روسی مراقبہ ہال روس، ماسکو
سموچِٹیلِ ٹیلی پیتھی (Самоучитель телепатии) ٹیلی پیتھی سیکھیے روسی مراقبہ ہال روس، ماسکو
*اُچیبنِک میڈیٹیٹ سوُ (Учебник медитации) مراقبہ انگریزی مراقبہ ہال روس، ماسکو
*دُوخونوئے ژیلیٹیلِسٹوو (Духовное целительство) روحانی علاج انگریزی مراقبہ ہال روس، ماسکو
*ژویٹو تھیراپیا (Цветотерапия) کلر تھراپی انگریزی مراقبہ ہال روس، ماسکو
*ا شیٹسانوُک خالیندار (จิตสำนึกกอลันดาร) قلندر شعور تھائی ابو عرفان سلیقی، بینکاک
*تھور سِٹ (โทรจิต) ٹیلی پیتھی سیکھیے تھائی ابو عرفان سلیقی، بینکاک
*پرسیت وِتھیا (ปรจิตวิทยา) پیراسائیکلوجی تھائی ابو عرفان سلیقی، بینکاک
*ا کانشیسیکا ڈی ڈیسپیجو (consciencia del desapego) قلندر شعور ہسپانوی مراقبہ ہال ملتان
*تجلّیات تجلّیات عربی سید محبوب علی، الکتاب پبلی کیشنز
*محمد رسول الله ﷺ۔ الجزء الأول محمد رسول اللہ۔ جلد اول عربی ۔۔۔
*الصلوٰۃ روحیہ روحانی نماز عربی خواجہ شمس الدین عظیمی ریسرچ سوسائٹی
*فكرة اللون والنورنظریہ رنگ و نور عربی خواجہ شمس الدین عظیمی ریسرچ سوسائٹی
*روحانې نماز روحانی نماز سندھی عظیمی پرنٹر، کراچی
*تذڪرہ قلندربابا اولیاءؒ تذکرہ قلندربابا اولیاءؒ سندھی مکتبہ روحانی ڈائجسٹ
*قلندر شعور قلندر شعور سندھی عظیمیہ روحانی لائبریری بدین

## کتابچے
* - پیر اور مرید 
* - روحانی خواتین 
* - مراقبہ سے بیماریوں کا علاج 
* - شب قدر میں اﷲ تعالیٰ کی تجلی کا دیدار کیجئے 
* - اسم اعظم 
* - آدمی اور انسان
* - حضرت ادریس ؑ
* - حضرت ابراہیم 
* - حضرت نوح 
* - حضرت یعقوب
* - حضرت اسمٰعیل
* - حضرت آدمؑ
* - بارش
* - اے واعظو اے منبرنشینوں
* - کیا آپ کو اپنا نام معلوم ہے
* - روشنی قید نہیں ہوتی
* - قوس ِ قزح
* - کہکشاں
* - انبیا کی مائیں 
* - یقین اور مشاہدہ
* - ہر انسان اﷲ کا دوست بن سکتا ہے
* - انسان اور لوح محفوظ
* - تعلیمی نشست
* - عامل معمول
* - ہمار ادل
* - ایٹم بم
* - سونابنانے گاگُر
* - کن فیکون
* - تعارف سلسلہ ٔ عظیمیہ
* - نماز اور مراقبہ
* - احسن الخالقین
* - محبوب بغل میں
* - مرکزی مراقبہ ہال
* - انسانی مشین
* - دلہن
* - زمین ناراض ہے
* - حضرت یوسفؑ
* - حضرت صالحؑ
* - حیرت کے چودہ سال
* - استغناء
* - سانس کی لہریں
* - بے روح عقل
* - حضرت مریمؑ
* - جہنّم
* - الصلوٰۃ معراج المومنین
* - علم الکتاب
* - کائناتی سسٹم
* - حضرت لوطؑ
* - سوشل اینمل
* - ایک لاکھ چوبیس ہزار پیغمبر
* - فرشتوں نے کہا
* - کانفرنس
* - گھر گھر دستک 
* - ورکشاپ اغراض و مقاصد
* - تصّوف اور صحابہ کرام
* - روحانیت
* - خدمت خلق اور سلسلہ عظیمیہ
* - بیٹی کا خط باپ کے نام
* - تصّوف
* - اسم ذات اللہ
* - جو پالیتا ہے وہ کھوجاتا ہے
* - آدم کی چھ ارب اولادیں
* - اعتکاف
* - اندر کی آنکھ
* - شیخ عبد القادر جیلانیؒ
* - میرے منہ نے مجھے بتایا
* - نوکروڑ میل
* - پتھر میں زندہ کیڑا
* - مسلم سائنس دان
* - بارہ کروڑ اکیس لاکھ چوالیس ہزار
* - موت اور زیست
* - آدم و حوا
* - روح
* - نیرنجات
* - امہات الانبیاء
* - روحانی خواتین
* - عورت مرد کا لباس ہے
* - عقیدہ
* - مرشد اور مرید کا رشتہ
* - محمد رسول اللہ

## مزید ݙیکھو
*حضرت حضرت بابا تاج الدین ناگپوریؒ رحمۃ اللہ علیہ، حضور قلندر بابا اولیاءؒ دے نانا تے پہلے روحانی استاد
*حضور قلندر بابا اولیاء رحمۃ اللہ علیہ، بانی سلسلہ عالیہ عظیمیہ
*حضرت قلندر علی سہروردی رحمۃ اللہ علیہ، حضور قلندر بابا اولیاءؒ دے روحانی استاد
*سلسلہ عظیمیہ
*وقار یوسف عظیمی 
*میاں مشتاق احمد عظیمی 
*سید طاہر جلیل عظیمی (پرنسپل روحانی اکیڈمی لاہور).
*روحانی اکیڈمی لاہور

## حوالے